Sealiha  85% sigadest peetakse tootmisettevõtetes, kust pärineb 75% sealihast.  Põllumajandusloomade registrisse kantud sigadest moodustavad suurema osa (30%) puhtatõulised jorkširid, 30% on landrassi tõugu sead ning 40% mitmesugused ristandid. Üldiselt ongi viimaste aastate trendina märgata ristandsigade pidamise hoogustumist.  Positiivse näitajana võib välja tuua sigade lihakehade lihakvaliteedi paranemist. Jõudluskontrolli andmetel on tailiha sisaldus jõudluskontrolli all olevatel tõusigadel 58%, võrreldes viie aasta taguse 56%-ga. Realiseeritavate nuumsigade keskmine tailiha sisaldus on  hetkel hinnanguliselt 56-57%.  Sealiha toodeti 2007. aastal 40 450 tonni, mis on eelmise aastaga võrreldes 1% ehk 590 tonni võrra enam.  2002. aastl alguse saanud sealiha kokkuostuhindade langus jätkus ka 2006. aastal. 2007. a toimus sealiha kokkuostuhindade 2,3%-line tõus. Ainult Eesti suurim seakasvataja EKSEKO on tootmist laiendamas. Sealiha tootmise suurendamise vastu on huvi kahandanud eelmise aastaga võrreldes kõrgemad söödavilja hinnad. Sealihasektorit toetatakse ühtse pindalatoetuse kaudu